Digues-me quines son les entitats d'aquest text:
Sánchez ha canviat de to i de formes i aquesta vegada ha vingut moixet moixet a Barcelona. Per veure si troba qui l'ajuda a tancar per dalt, amb els de dalt i per als de dalt, allò que vàrem començar els ciutadans des de baix
Ahir la versió diguem-ne més amable del camaleònic primer ministre espanyol es va fer present a Catalunya. Després d’haver insultat durant mesos el president, després d’haver refusat de parlar-hi, després d’haver amenaçat amb un nou 155, després d’haver dit que ordenaria a la fiscalia de portar els exiliats a Espanya per empresonar-los, després de fer el milhomes competint a mucho-espanyol amb la dreta extrema i l’extrema dreta, ahir Sánchez va entrar moixet moixet al Palau de la Generalitat. No té cap més remei. Allò que per a un altre seria passar un tràngol per a ell era una operació de màrqueting, ben explicada en aquesta crònica d’Andreu Barnils, en què intentà, sobretot, de comprometre’s tan poc com li fos possible.
Per això ni autodeterminació ni amnistia. Ep!, ni federalisme tan sols. Ni el rebregat federalisme del PSC es va posar a la boca. Pedro Sánchez va sobrevolar una Barcelona buidada al seu pas per regiments sencers d’obedients Mossos d’Esquadra venent, ara com ara, fum i prou. I una primera convocatòria d’allò que en teoria havia de ser una taula de negociació política sobre el conflicte català, que ell ara vol convertir en un basar persa. És tan descarat que fins i tot va recuperar els papers que Artur Mas (Mare de Déu, Artur Mas!) havia dut com a queixa a la Moncloa el 2014, quan encara hi vivia Mariano Rajoy. I pretén que siguen la font negociadora. ‘Som en posicions molt allunyades’, va dir en referència al president Torra. I tant. Són en posicions sideralment allunyades. Cosa que no li va impedir, però, de fer tantes trampes com va saber, com les que explica Pere Martí a ‘L’última’.
Sánchez : polític, Barcelona : Entitat_Geopolítica, Catalunya : Entitat_Geopolítica, Espanya : Entitat_Geopolítica, Palau de la Generalitat : instal·lació_govern, Andreu Barnils : persona, PSC : partit_polític, Pedro Sánchez : polític, Mossos d’Esquadra : organització, Artur Mas : polític, Moncloa : instal·lació_govern, Mariano Rajoy : polític, Torra : polític, Pere Martí : persona